**Referat fra styremøte 25.mai 2020 på Frogner grendehus**

**Tilstede**: Karin Menzhi, Are Berg, Jorunn Svindahl, Odd Hamnøy, Matthias Isaksen og Ingun Bråten Thoresen

**Sak 1.** **Markering av korets 30-års jubileum, konsert**

Styret diskuterte om vi skulle ha jubileumskonsert eller den utsatte sommerkonserten i oktober. En jubileumskonsert krever et bredere repertoar enn det vi øver inn nå, så da passer det bedre med sommerkonsert til høsten og jubileumskonsert neste år.

**Vedtak:** På grunn av koronasituasjonen utsettes jubileumskonserten til mai 2021.

**Sak 2. Julekonsert**

Styret diskuterte om vi skulle ha en julekonsert. Vi fant ut at det ble for liten tid til å øve inn et repertoar for en hel julekonsert, da vi skal ha vår «sommerkonsert» 12.okt., derfor ønsker vi et samarbeid med et annet kor.

**Vedtak:** Ingun tar kontakt med Fossegrimen for å spørre om vi kan delta på deres julekonsert i desember 2020.

**Sak 3. Korseminar Sanner hotell 31.10-01.11 2020**

Styret ønsker å gjennomføre korseminar på Sanner hotell, men vil ta et forbehold om at situasjonen (korona) tillater det.

**Vedtak:** Ingun tar kontakt med hotellet.

**Sak 4. Kortur til Jurmala, Latvia i juni 2021**

Styret er positiv til korturen og vi ønsker å delta som kor, men dette avhenger av hvor mange av kormedlemmene som ønsker å være med.

**Vedtak:** Karin sender ut tilbudet fra sangerforum til koret: «Sangerforum korfestival – FERMATE VOKAL Jurmala/Riga 11.-14.juni 2021». Hun setter en frist for tilbakemelding fra kormedlemmene om interessen for å delta på festivalen.

**Sak 5. Oppgradering av medlemssider på nettet**

Styret er enige om at det er mye utdatert informasjon på medlemssidene og at det er behov for oppdatering.

**Vedtak:** Saken utsettes til neste styremøte

**Sak 6. Eventuelt**

* Økonomien er bra. Dirigenten har fått betaling i koronatiden og koret har ikke betalt leie på Misjonssenteret i denne perioden. Vi har leid Grendehuset på Frogner for fire øvelser.

Alle kormedlemmene har betalt kontingenten.

Det er søkt om momsrefusjon og aktivitetsmidler fra Lillestrøm kommune.

Det vil bli søkt om voksenopplæringsmidler (VO-midler) i juni.

* Musikkfesten 7.juni 2020 er avlyst og er ikke utsatt til neste år.
* Korets «sommerkonsert» blir 12.oktober 2020!

Refr. Ingun Bråten Thoresen